વેલ ગેમ્સ તો મોટેભાગે આપણે મોબાઈલમાં જ રમીએ છીએ. અને ઘણી બધી ગેમ્સમાં સહેલાઈથી જીતવા માટે કે કોઈ ગેમના લેવલ આગળ વધારવા માટે આજકાલ ઘણી ગેમિંગ કંપનીઓ પૈસા લઈને પાવર અપ આપે છે. અને આપણે મહેનત, પેશન્સ કે પૈસાના અભાવે ક્રેક્ડ વર્ઝન ડાઉનલોડ કરતા અને ઉપયોગ કરતા થઇ ગયા છીએ. આના વિષે મારી પાસે એક જ વાત કહેવાની છે કે તમારા ફોનમાં કોઈપણ અનોફીશીયલ ક્રેક્ડ વર્ઝન વાપરવું એ ચોર લુંટારાઓને તમારા બેન્ક એકાઉન્ટના આઈડી પાસવર્ડ આપવા જેવું છે. ક્રેક્ડ વર્ઝન થી ઘણી ડેટા ચોરાયાના ઉદાહરણો જોવા મળ્યા છે, અને જેનો ડેટા ચોરાયો હોય એવા લોકોને આ ચોરી વિષે ઘણી મોડી ખબર પડે છે અથવા પડતી જ નથી.